6. Strategisk Varmeplan, pulje til projekter -  ansøgninger ultimo 2023 samt forslag om 
ændring af bevillingskriterier (Åben)
Tidl. politisk behandling
Forventet sagsgang
TM-U
Lovgrundlag
SAGENS INDHOLD
Teknik- og Miljøudvalget skal i denne sag tage stilling til, om der skal gives støtte til 
de varmeværker, der i efteråret 2023 tilsammen har indsendt syv ansøgninger om 
støtte for et beløb på i alt 270.664 kr. fra kommunens pulje til projekter på varmeforsyningsområdet (herefter 
kaldet varmepuljen). 
Udvalget skal derudover tage stilling til et forslag fra forvaltningen om ændrede bevillingskriterier for 
varmepuljen.
Teknik og Miljø har modtaget følgende ansøgninger i efteråret 2023:
 

[adresse] søger om 24.014 kr. ifm. Favrskov Kommunes anmodning om screening 
af mulighederne for fjernvarmeforsyning af [adresse], hvor mange ejendomme i dag varmeforsynes 
med individuelle oliefyr.

Hadsten Varme søger om 45.000 kr. til projektforslag for konvertering af [adresse] fra naturgas til 
fjernvarme.

Thorsø Fjernvarmeværk søger om 50.000 kr. til projektforslag for konvertering af den 
naturgasforsynede del af Thorsø til fjernvarme.

Gudenådalens Energiselskab (GUES) søger om 50.000 kr. til projektforslag for etablering af en 1 MW 
varmepumpe i Ulstrup med henblik på reduktion af naturgasforbruget i varmeproduktionen.

[adresse] søger om 6.750 kr. ifm. Favrskov Kommunes anmodning om genberegning af et 
projektforslag for fjernvarmeforsyning af nyt boligområde LP 409 i [adresse].

[adresse] søger om 44.900 kr. til projektforslag for fjernvarmeforsyning af nyt boligområde 
LP 421 ved [adresse] i Hammel.

Hinnerup Fjernvarme søger om 50.000 kr. til projektforslag for konvertering af den naturgasforsynede 
del af erhvervsområdet i [adresse] til fjernvarme.
Alle beløb er ekskl. moms, og ansøgningerne med tilhørende materiale er vedlagt som bilag til 
sagsfremstillingen.
Teknik og Miljøs forslag om ændrede bevillingskriterier for varmepuljen
[adresse]: EMN-2020-24687
Dok-ID: 3620078
Sagsbehandler: lvso
Teknik- og Miljøudvalget
6. december 2023  15:00
Puljen blev oprettet af Favrskov Kommune i 2013 for at understøtte forskellige aktiviteter og projekter på 
varmeforsyningsområdet, særligt projekter i individuelt forsynede områder, udviklingsprojekter og projekter 
for fremme af vedvarende energi. Puljen er sidenhen blevet videreført under den nu reviderede Strategisk 
Varmeplan 2022-2030.
Favrskov Kommune har tidligere vedtaget, at borgere kan søge om 100 % medfinansiering af 
rådgiverudgifter på op til 25.000 kr., og varmeværkerne om 50 % medfinansiering på op til 50.000 kr. og 
det forventes, at der også i de kommende år vil være stor søgning til puljen. Teknik og Miljø foreslår derfor, 
at bevillingskriterierne for puljen fastholdes for borgerne, men ændres for varmeværkerne således, at disse 
fortsat kan søge om støtte til dækning af rådgiverudgifter ifm. udarbejdelse af projektforslag og tilhørende 
VVM-anmeldelse, men fra og med 2024 efter følgende kriterier: 

50 % medfinansiering med et samlet maksimalt tilskud på 50.000 kr. til projekter, der omhandler 
konvertering af naturgasområder til fjernvarme, udfasning af fossile brændsler i varmeproduktionen 
og/eller etablering af ny produktionskapacitet baseret på vedvarende energi. Dette er hvad er 
gældende i dag. 

25 % medfinansiering med et samlet maksimalt tilskud på 25.000 kr. til projekter, der omhandler 
fjernvarmeforsyning af nye lokalplanområder og som ikke samtidigt forudsætter etablering af ny 
produktionskapacitet. Denne del af puljen understøtter ikke direkte udfasning af fossile brændsler, 
men fokuserer i stedet på udbredelse af grøn fjernvarme i overensstemmelse med Strategisk 
Varmeplan 2022-2030. 
VURDERING
Teknik og Miljø har vurderet de indkomne ansøgninger i henhold til det overordnede formål med den 
strategiske varmeplan, cirkulæreskrivelse om kommunal varmeplanlægning og projektgodkendelse (CIS 
nr. 10081 af 26/10/2022) samt Favrskov Kommunes mål om reduktion af CO2-udledningen. 
Teknik og Miljø vurderer, at alle de tilknyttede aktiviteter og projekter understøtter den strategiske 
varmeplans mål om udbredelse af en effektiv og samfundsøkonomisk fordelagtig fjernvarmeforsyning, 
kommunens klimamål om reduktion af CO2-udledningen fra kommunen som geografisk område samt målet 
om udfasning af brugen af olie og naturgas til rumopvarmning.
Med den foreslåede ændring af bevillingskriterierne vurderer Teknik og Miljø, at puljen fortsat vil kunne 
understøtte disse mål, mens det samtidigt sikres, at de tilbageværende midler vil kunne sikre fremdriften af 
så mange aktiviteter og projekter på varmeforsyningsområdet som muligt.
ØKONOMI
Favrskov Kommune har i perioden 2014-2021 haft afsat i alt 500.000 kr. til varmepuljen, og i forbindelse 
med udarbejdelse af Klimaplan 2050, er der blevet afsat yderligere 100.000 kr. årligt i perioden 2022 til 
2025. 
Som konsekvens af den nationale aftale om fremskyndet varmeplanlægning, blev der i 2022 desuden afsat 
yderligere midler til varmepuljen ud fra en begrundet forventning om, at Teknik og Miljø ville modtage 
ekstraordinært mange projektforslag fra varmeværkerne i 2023. Catrine Nissen rummer nu således godt 
600.000 kr. 
Hvis de aktuelle ansøgninger om støtte imødekommes, vil det derfor også fortsat være muligt at understøtte 
projektudviklingen af fælles varmeforsyningsløsninger i mindre lokalområder, hvor fjernvarme ikke 
umiddelbart er en mulighed, og som midlerne i varmepuljen oprindeligt også var tiltænkt. 
Teknik- og Miljøudvalget har indtil nu givet støtte til i alt 14 projekter til en samlet sum af 529.550 kr. 
INDDRAGELSE
Varmeværkerne i [adresse] er orienteret om varmepuljen, og kommunen modtager hvert år 
løbende nye ansøgninger til puljen, idet varmeværkerne og andre interessenter opfordres til at indsende 
ansøgninger ved opstart af projekter. 
INDSTILLING
Direktøren for Teknik og Miljø indstiller til Teknik- og Miljøudvalget:
1.
At de ansøgte støttebeløb på tilsammen 270.664 kr. bevilges til de respektive varmeværker.
2.
At bevillingskriterierne for varmepuljen ændres som beskrevet gældende fra og med 2024.
BESLUTNING
.
Teknik- og Miljøudvalget, 6. december 2023:
Fraværende: Ingen
Godkendt.
Bilag

Ansøgning fra [adresse] vedr. Zacharias Bech (3637012)

Ansøgning fra [adresse] vedr. Voldum (3637090)

Ansøgning fra [adresse] vedr. [adresse] (3637013)

Ansøgning fra GUES vedr. 1 MW varmepumpe i Ulstrup (3636959)

Ansøgning fra [adresse] vedr. LP 409, Kim Steffensen (3637037)

Ansøgning fra [adresse] vedr. LP 421, [adresse] (3637035)

Ansøgning fra [adresse] vedr. Søften Erhverv (3636998)
